open-index/open-wikipedia-markdown huggingface dataset:
Linda Marguet

**Linea Marguet** (født 11. september 1983 i Pontarlier) er en fransk mellomdistanseløper. Hun spesialiserer seg på 800 meter, og har sølv fra EM i friidrett innendørs 2011 som fremste internasjonale meritt.

## Resultater
Marguet deltok ved Middelhavslekene 2009, der hun kom på 4.-plass på 800 meter, med tiden 2:01,73, som var ny personlig rekord. Senere samme år deltok hun ved Jeux de la Francophonie i Beirut, der hun fikk bronse på 800 meter, bak de marokkanske utøverne Seltana Ait Hammou og Halima Hachlaf. Hun var også med på det franske laget som kom på 4.-plass på 4x400 meter stafett. Hun kom på 3.-plass på 800 meter ved det franske mesterskapet i 2009, og på 2.-plass i 2010. 

Ved EM i friidrett innendørs 2011 løp hun inn til 4.-plass med tiden 2:01,61, men de to russiske medaljevinnerne Jewgenija Sinurowa og Julija Rusanowa ble i 2012 tatt for doping, og fratatt medaljene, slik at Jennifer Meadows ble tildelt gullmedaljen, og Linda Marguet sølvmedaljen. 

Ved det franske mesterskapet i 2012 vant hun 800 meter, med tiden 2:03,79.

## Referanser


## Eksterne lenker
* 
*  Profil hos FFA - Det franske friidrettsforbundet
*  Profil hos All-Athletics
Baaba Maal

**Baaba Maal** (1953–) er en senegalesisk musiker med over 15 musikkutgivelser. 

## Liv og virke
Det var meningen at Baaba Maal skulle bli fisker som sin far, men under  innflytelse av familiens gawlo, den blinde gitaristen Mansour Seck, konsentrerte Baaba seg om å lære av lokale musikere, særlig av moren som var en god amatørsanger. Han studerte musikk ved universitetet i Dakar fra 1974, og et stipend gjorde det senere mulig å studere ved Beaux-Arts i Paris.

Da moren døde i 1984, vendte Baaba Maal tilbake til Senegal for godt. I 1985 grunnla han det ni mann sterke bandet Daande Lenol («Folkets røst»). Blant medlemmene var Mansour Seck og Mbassou Niang. Baaba Maal forsøkte å utvikle en musikk som lå nær sine musikalske røtter, blant annet ved å ta i bruk de tradisjonelle instrumentene kora og tama, men også med moderne elementer, som elektriske gitarer. I 2001 samarbeidet han med  Hans Zimmer om å skrive musikken til filmen *[[Black Hawk Down]]* og sang på fire av sporene. 

Baaba Maal tilhører tukulor-folket (også kalt haalpulaar) og synger hovedsakelig på morsmålet pulaar, et språk i fulfulde-gruppa – iblant på andre afrikanske språk, fransk og engelsk.

## Diskografi
* *Wango*, 1988
* *Djam Leelii*, 1989
* *Taara*, 1990
* *Baayo*, 1991
* *Lam Toro*, 1993
* *Firin' in Fouta*, 1994
* *Nomad Soul*, 1998
* *Missing You*, 2001
* *Television*, 2009

## Referanser


## Eksterne lenker
* 
* 
* 
*  ''Baaba Maal: The International Ikon Of Senegal Music Cares About His Small Home Town'' , african-music-safari.com
Kilifi

**Kilifi** er en ferieby ved kysten av Kenya, 56 kilometer nordøst for Mombasa. Byen ligger ved Kilifi Creek som utgjør utløpet av elven Goshi. Kilifi er hovedstad i fylket med samme navn og hadde 122&nbsp;899 innbyggere ved folketellingen i 2009.

Byen er kjent for sin sandstrand og for ruinene etter Mnarani, med moskéer og graver fra 14. til 17. århundre. Kilifi ligger på begge sider av elvemunningen og bindes sammen av Kilifibroen. På sørsiden ligger Mnarani-ruinene og stranden Shauri Moyo. På nordsiden ligger hoveddelen av byens sentrum og stranden Bofa Beach. 

## Eksterne lenker
* Informasjon om Mtwapa City Kilifi District
* Offisiell side for Kilifi fylke
Telemarksvingen (Oslo)

**Telemarksvingen** (19-21, 2-22) er en gate i Oslo. Den ligger på Kampen i bydel Gamle Oslo, er ca 170 meter lang, og går fra Normannsgata til Skedsmogata. Bebyggelsen består av murgårder oppført av Kampens Byggeselskap på 1930-tallet. 

Langs gata ligger Normannsparken eller «Lilleparken» på folkemunne fra sportshallen ble revet og frem til parken ble skiltet med det «nye navnet», hvor Christiana Staalværk lå fra 1916. Stålverket ble nedlagt i 1920, og hallen ble bygd om til idrettshall (Kampen Sportshall) med plass til  tilskuere. Hallen ble revet i 1939.

Rett sør for Telemarksvingen lå tidligere Kampens friluftsbad, nedlagt i 1946.

## Referanser


## Litteratur
* 

## Eksterne lenker
* Industrimusem.no om stålverket
Empty Socks

***Empty Socks*** er en tegnefilm fra 1927 laget av Walt Disney og Ub Iwerks som var en tapt film frem til den ble gjenoppdaget i 2014.

Filmens hovedperson er Kaninen Oswald, en forløper til Mikke Mus, som kler seg ut som julenisse og feirer jul sammen med en gruppe foreldreløse barn. Samme handling ble senere gjenbrukt av Disney i Mickey's Orphans med Mikke Mus i hovedrollen.

Filmen var antatt å være tapt da det eneste bevarte eksemplaret var en 25 sekunder lang sekvens ved Museum of Modern Art. Den 17. desember 2014 ble en digitalisert versjon av den gjennfunnede nitratfilmen vist ved Nasjonalbiblioteket, sammen med Tall Timber, en annen kortfilm med Kaninen Oswald.

## Referanser


## Eksterne lenker
* 
* 
* ''Empty Socks'' på SilentEra.com
Stanley Mathenge

**Stanley Mathenge wa Mirugi** (født 1919 i Mahiga, Nyeri-distriktet) var en av Mau Mau-lederne.

Før mau Mau-opprøret hadde han deltatt i kampene i Burma. Senere ble han leder av Førti-gruppen, en organisasjon som støttet Kenya African Union (KAU) som arbeidet for kenyansk uavhengighet. Han grunnla også *Kenya Riigi*, en gruppe ikke lesekyndige frihetskjempere. Mathenge trodde på den tradisjonelle kikuyu-religionen. I mai 1953 ble han leder av en nyetablert Mau Mau militær enhet: *Nyeri District Council and Army*. Han rivalisering med feltmarskalk Dedan Kimathi skadet imidlertid Mau Mau-bevegelsen.

Han forsvant i 1955, og det skal senere ha blitt rapportert at han bodde i Etiopia.
 
30. mai 2003 ble en mann, som ble antatt å være Stanley Mathenge, og som bodde i Etiopia, invitert til Kenya av president Mwai Kibaki og gitt en heltemottakelse av staten. Det ble senere avklart at mannen var *Ato Lemma Ayanu*, og han selv nektet for å være Mathenge. Genealogisk DNA-test som ble publisert fire år senere viste at han ikke var Mathenge.

## Referanser
Kenya African Union

**Kenya African Union** (**KAU**) var en politisk gruppe i Kenya, stiftet i 1942 som arbeidet for landets selvstendighet.

I 1947 ble Jomo Kenyatta valgt til leder for KAU. For å samle motstanden mot det britiske kolonistyret fikk han organisasjonen til å veøge en ledelse som var satt sammen av representanter for flere av de ulike folkegruppene i Kenya. I 1948 sluttet der også Oginga Odinga fra luo-folket seg til KAU.

I de følgende årene hadde KAU, med omkring 150 000 medlemmer i Kenya og var den ledende motstandbevegelsen. I årene 1952 til 1960 pågikk Mau Mau-opprøret, og i 1953 forbø britene KAU og fengslet Kenyatta.

I 1960 gikk KAU sammen med People's Congress Party og Kenya Independent Movement og dannet Kenyas afrikanske nasjonale union (KANU).

## Referanser
Webuye

**Webuye** (tidligere *Broderick Falls*) er en industriby i Bungoma fylke vest i Kenya. Den ligger 70 km vest for Eldoret langs hovedveien til Uganda. 

I byen ligger Pan African Paper Mills, regionens største papirfabrikk. Det er også kjemiske fabrikker og sukkerprodusenter i byen. Området er tett befolket og dyrkes hovedsakelig som selvbergingsjordbruk. Området rundt byen er hjemsted for Bukusu- og Tachonifolket. Ifølge folketellingen i 1999 hadde byen 19 600 innbyggere, mens kommunen totalt hadde 22 507. Lugulu, Milo, Maraka og Misikhu er landsbyer nær Webuye. Ved byen finnes fossen Broderick Falls i elven Nzoia. Webuye stasjon er stoppested på Ugandabanen.
Doro (selskap)

**Doro** er et svensk selskap med fokus på forbrukerelektronikk rettet mot eldre brukere. De produserer i hovedsak mobiltelefoner, men har også andel i selskaper som driver med teleomsorg.

Selskapets hovedkontor ligger i Lund i Sverige. Det ble grunnlagt i 1974, men før 2008 hadde det fokus på fasttelefoner til bruk i hjemmet eller på kontoret. I 2008 la selskapet om fokuset sitt mot seniorer. Det omsatte 837,5 millioner SEK i 2012. 

Enkelte modeller de selger, blant annet Doro 6880 og 7060, bruker Doro selvutviklede operativsystem, mens andre modeller som 8040 og 8100, bruker Android, bare tilpasset eldre brukere. Tilpassingene inkluderer gjerne et forenklet brukergrensesnitt, hensyn for nedsatt synsvene og hørsel, støtte for høreapparat, bruk av fysiske knapper, og et verborientert brukergrensesnitt. Tidligere hadde de spesifikt fokus på sine egne forenklede modeller, men etter hvert som den eldre kundebasen også ønsket funksjonaliteten som var å finne i andre smarttelefoner, valgte Doro å heller gå over til Android med et spesiallaget brukergrensesnitt.


 Doro phone for seniors (16103442603).jpg|Doro PhoneEasy 613.
 Doro phone for seniors (16723387215).jpg|Doro Liberto 820 mini.


## Referanser


## Eksterne lenker
*
Kenyas herrelandslag i basketball

**Kenyas herrelandslag i basketball** er landslaget i basketball som representerte Kenya i internasjonale konkurranser. Landslaget opereres av det kenyanske basketballforbundet og ble medlem av FIBA i 1965. I 1993 var Kenya vertskap for Afrikamesterskapet i basketball, hvor landslaget nådde semifinalen for første gang.

Basketball i Kenya ble startet av Marianistbrødrene ved Mang'u High School på 1960-tallet etter at Broder Frank Russell tok over som rektor. Han hadde tidligere erfaring fra USA som basketballtrener ved flere skoler.

## Meritter
*OL:
***Aldri kvalifisert*
*VM:
***Aldri kvalifisert*
*Afrikamesterskapet:
**1985 i Abidjan: 12.-plass
**1989 i Luanda: 11.-plass
**1993 i Nairobi: 4.-plass

## Eksterne lenker
* Kenya hos *Africabasket.com*
* Kenya  hos *[[FIBA]].com*
Førti-gruppen

**Førti-gruppen** (engelsk: *Forty Group*) var en gruppe eller organisasjon i Kenya på midten av 1900-tallet som besto hovedsakelig av medlemmer av Kenya African Union som sluttet seg til bruk av vold for å bli hørt. Navnet er en oversettelse av kikuyu-uttrykket **Anake a 40** («de førti unge menn»). Organisasjonen ble også kalt **Kiama kia 40** («de 40s politiske parti»). Tallet 40 er en henvisning til året 1940, året da de fleste av medlemmene ble innkalt til militærtjeneste i de britiske styrkene.

Organisasjonen bestod hovedsakelig av menn som kom rett var militær tjeneste under andre verdenskrig. Den ble grunnlagt av Mwangi Macharia og utviklet seg etter hvert til Mau Mau-opprøret på 1950-tallet.

Stanley Mathenge var en av lederne i Førti-gruppen.

## Referanser


## Eksterne lenker
* Omtale
Kericho

**Kericho** er en by i Kericho fylke vest i Kenya. Den ligger i høylandet vest for Riftdalen. Distriktet rundt byen er kjent for sin Kenyanske te. Området får rikelig med vann fra den nærliggende Mauskogen, og egner seg godt for teproduksjon. Kericho er senter for Kenyas teindustri. Store teprodusenter har base i byen, inkludert Unilever Kenya og James Finlay and Williamson. Mye av teen eksporteres, og Storbritannia er det største markedet. Byen hadde 150 000 innbyggere (over 500 000 medregnet områdene rundt) ved folketellingen i 1999.
Kakamega fylke

**Kakamega fylke** er ett av 47 fylker (counties) i Kenya. Det er landets nest mest befolkede. Kakamega har fylkesnummer 37 og har Kakamega by som hovedstad.
Murang’a

**Murang'a** er en by i Murang'a fylke i Kenya. Byen ble tidligere kalt **Fort Hall**. Den er administrativt senter i Murang'a fylke, og majoriteten av befolkningen er kikuyuer. Ved folketellingen i 1999 hadde byen 11&nbsp;021 innbyggere.
 
Byen ligger mellom Nyeri og Thika, 85&nbsp;km nord for Nairobi. Byen Maragua ligger 10 kilometer sørover og byen Sagana 15 kilometer mot nordøst. Murang'a ligger 1255 meter over havet.

## Eksterne lenker
*
Nairobi fylke

**Nairobi fylke** er ett av 47 fylker (counties) i Kenya. Det er landets mest befolkede, og omfatte hovedstaden Nairobi. Fylkesnummeret er 47.
Storelva (Lierne)

**Storelva** er ei elv i Lierne kommune i Trøndelag. Den er en del av Sanddøla-vassdraget, og er  lang. Den har et nedbørfelt på  og middelvannføringen ved munningen er .

## Elvas løp
Elva har utspring fra nordbredden av Laksjøen (398 moh.), rundt tre kilometer vest for kommunesenteret Sandvika. Øvre del av elva består av strykpartier med kulper mellom, mens fallet er jevnere og roligere i den nedre delen. Tett vegetasjon, for det meste løvskog, står langs elva på begge sider. Elva munner ut lengst øst i Brattlandsvatnet (359 moh.).

## Referanser
Bogna

**Bogna** kan vise til:

* Bogna – en annen skrivemåte for elva Bongna i Trøndelag
* Bogna (navn) – et kvinnenavn av slavisk opprinnelse
Steffen Moltu

**Steffen Moltu** (født 14. august 1986) er en norsk fotballspiller som spiller midtstopper for LGFK, han har tidligere spilt for Skarbøvik IF og Hødd.

Etter flere år i Skarbøvik Idrettsforening signerte Moltu, kontrakt med 1.-divisjonslaget Idrettslaget Hødd før 2011-sesongen. Moltu var en viktig del av Hødd-laget som i 2012 ble cupmestere i fotball. Etter seieren mot Tromsø på straffer.

## Referanser


## Eksterne lenker
*
Franco Fughero Bartolomei

**Franco Fughero Bartolomei** (født 1929 i Roma, død 2005 i Oslo) var en italiensk/norsk billedkunstner, bosatt i Arendal. Han arbeidet i hovedsak med oljemaleri og grafikk. Innen grafikken arbeidet han mest med tresnitt og akvatint.  

Bartolomei kom til Norge som student i 1955, for å fordype seg i Edvard Munchs grafikk. I denne perioden malte han ofte landskapsbilder influert av Munchs ekspresjonisme med innslag av kubisme. Etter hvert utviklet han et eget geometrisk uttrykk, med gyldne fargetoner og ujevn overflatestruktur. Bartolomei hadde et toårig opphold i Vadsø, og ifølge *Norsk kunstnerleksikon* I-IV (1982-86) er bildene hans inspirert av naturopplevelser fra denne perioden. Fra 1964 blir formspråket mer flytende og fargene renere.

Bartolomei er innkjøpt av Norsk kulturråd i 1975 og 1985, og ble i begge disse år også innkjøpt av Riksgalleriet. Han er to ganger innkjøpt av Aust-Agder fylkes kunstsamling (1987 og 1992). Han har en rekke separat- og gruppe/kollektivutstillinger bak seg, blant annet separatutstilling på Bomuldsfabriken Kunsthall i Arendal (1997), Galleri Norske Grafikere Oslo (1982 og 1997) og Galleri Bi-Z Kristiansand (1988). Bartolomei har deltatt ni ganger på Sørlandsutstillingen. Han har vært styremedlem både ved Sørlandsutstillingen og ved NBK-Agder. I 1976-96 mottok han Statens garanti-inntekt.   

Han var lærer ved Arendal kommunale kunstskole for barn og ungdom fra 1988 og utover. Franco Fughero Bartolomei hadde medlemskap i Norske billedkunstnere Agder (NBK-Agder), Landsforeningen Norske Malere (LNM) og Norske Grafikere (NG).

## Referanser
Fort Hall

**Fort Hall** kan sikte til:
*Handelsposten Fort Hall på Oregon Trail i Nord-Amerika,
*Fort Hall i Kenya - nå *Murang'a*.
Kiambu fylke

**Kiambu fylke** er ett av 47 fylker (counties) i Kenya. Det er landets tredje mest befolkede og ligger i den tidligere provinsen Central. Kiambu har fylkesnummer 22 og har Kiambu by som hovedstad.
Litlelva (Lierne)

**Litlelva** (også skrevet *Litleelva*) er ei kort elv i Lierne kommune i Trøndelag. Den er en del av Sanddøla-vassdraget og renner over Brattlandseidet, mellom Brattlandsvatnet og Mellomvatnet. Over en lengde på rundt 450 meter faller elva rundt 7 meter, fra 359 til 352 moh.

## Referanser
Nakuru fylke

**Nakuru fylke** er ett av 47 fylker (counties) i Kenya. Det er med 1,6 millioner innbyggere blant landets fire mest befolkede. Nakuru har fylkesnummer 32 og har Nakuru by som hovedstad.

## Eksterne lenker
*
Eideselva (Laksjøen i Lierne)

**Eideselva** er ei kort elv i Lierne kommune i Trøndelag. Den er en del av Sanddøla-vassdraget og renner over eidet mellom Sandsjøen og Laksjøen. Over en lengde på rundt 590 meter faller elva rundt 12 meter, fra 410 til 398 moh. Eideselva har navn etter grenda Eidet, som ligger på nordsida av elva.

## Referanser
Lari-massakren

**Lari-massakren** var en hendelse i den lille byen Lari utenfor Nairobi under Mau Mau-opprøret hvor væpnede menn fra Mau Mau-opprørerne massakrerte personer med tilknytning til den britisk-lojale Home Guard og dere familier. Det er anslått at rundt 75 ble drept og 50 skadet.

Natten mellom 25. og 26. mars 1953 jaget Mau Mau-soldater kikuyu menn, kvinner og barn inn i hytter og satte fyr på disse, mens de hakket til døde med macheter de som prøvde å flykte,  før de kastet dem tilbake inn i de brennende hyttene. Angrepet på Lari var så ekstremt at det gjorde et sterkt inntrykk på de politifolkene som kom til området etterpå.

Massakren førte til gjengjeldelsesangrep.

## Referanser


## Eksterne lenker
* Lari Massacre Trial på British Pathe
Badia Rocks

**Badia Rocks** var en italiensk musikkfestival for heavy metal. Festivalen ble organisert og avholdt ved landsbyen San Leonardo Badia i den ladinsktalende dalen Val Badia ved fjellkjeden Dolomittene i provinsen Sør-Tyrol.

Betydningen av festivalen økte for hvert arrangement inntil den ble en av de viktigste festivaler i Italia i sin sjanger og med stort sett kjente og mindre kjente italienske grupper. Eksempelvis spilte tungrockgruppa Phaith inn deres første EP i 2005, og det samme året opptrådte de på Badia Rocks sammen med andre band som Atrocity og Doro. Den første festivalen ble avholdt i juli 2001, deretter hver sommer fram til den siste i juli 2008. For den siste festivalen opptrådte følgende grupper: Brainstorm, Necrodeath, End of Green, Black Abyss, Delirium Xtremens, Neurasthenia, Raising Fear, Erosion, Crimson Sunset, Hackneyed, Seven Dark Eyes, Dagma, og Souls in Panic.

## Referanser
Kjerdelsfjellet

**Kjerdelsfjellet** (sørsamisk: *Tjieltie*) er et fjell i Lierne kommune i Trøndelag. Det har en høyde på  meter over havet. Fjellet ligger vest i Hestkjølen-massivet.

## Se også
* Fjell i Trøndelag
* Liste over fjell i Skandinavia

## Referanser
Mombasa fylke

**Mombasa fylke** er ett av 47 fylker (counties) i Kenya. Det hadde  innbyggere ved folketellingen i 2009. Fylkets hovedstad og eneste by er Mombasa. Fylkesnummeret er 1, og fylket er det minste i landet med et areal på 295&nbsp;km², hvorav 65&nbsp;km² er vann.

## Eksterne lenker
*
Murang’a fylke

**Murang'a fylke** er ett av 47 fylker (counties) i Kenya. Det hadde 942&nbsp;581 innbyggere ved folketellingen i 2009. Fylkets hovedstad er Murang'a. Fylkesnummeret er 21. 

## Eksterne lenker
*
Baringo fylke

**Baringo fylke** er ett av 47 fylker (counties) i Kenya. Det ligger i den tidligere provinsen Rift Valley. Baringo har fylkesnummer 30 og har Kabarnet som hovedstad.
Kreousa

**Kreousa** eller *Creusa* er et gresk navn som særlig går igjen i gresk mytologi:

* Kreousa (Troja), en datter av den trojanske kong Priamos og Hekabe, og den første hustruen til Aineias
* Kreousa (datter av Erechteus), en datter av den athenske kong Erechteus og Praksithea 
* Kreousa (datter av Kreon), en datter av kong Kreon av Korint og som var forlovet for å bli gift med helten Jason
* Kreousa (datter av Okeanos), en najade og datter av havguden Okeanos og Gaia
* Kreousa, hustru av Kassandros av Karia og mor til Menes som ble drept av Neoptolemos i Trojakrigen.
* Kreousa, en av amasonene

Andre henvisninger:
* En asteroide, 488 Kreusa
* En lukanisk (fra Lucania i sørlige Italia) vasemaler fra 300-tallet f.Kr., kalt for Kreousa-maleren
* Kreousa eller Creusa, en misvisende betegnelse for Keroessa, heltinne i opphavsmyten til den greske byen Bysants, omtalt i *[[Etymologicum Magnum]]* (ca 1150).

## Referanser
Kikuyu (by)

**Kikuyu** er en by i Kiambu fylke i Kenya. Den er en raskt voksende vestlig forstad til Nairobi, stedets sentrum hadde  innbyggere ved folketellingen 2009, med tilsammen  innbyggere innenfor bygrensen.

Byen ligger i det tradisjonelle kikuyulandet, og har fått navnet erter kikuyufolket. En av stasjonene på Ugandabanen ligger i byen.

## Referanser
Bungoma fylke

**Bungoma fylke** er ett av 47 fylker (counties) i Kenya. Det ligger i den tidligere provinsen Western. Bungoma har fylkesnummer 39 og har Bungoma by som hovedstad. Hovednæringen er jordbruk, og særlig sukkerrør og mais.

## Eksterne lenker
*
Busia fylke

**Busia fylke** er ett av 47 fylker (counties) i Kenya. Det ligger i den tidligere provinsen Western. Busia har fylkesnummer 40 og har Busia by som hovedstad.  Fylket grenser mot Kakamega fylke i øst, Bungoma fylke i nord, Victoriasjøen og Siaya fylke i sør, samt Busia-distriktet i Uganda i vest.

## Eksterne lenker
*
Machakos fylke

**Machakos fylke** er ett av 47 fylker (counties) i Kenya. Machakos har fylkesnummer 16 og har Machakos by som hovedstad.  Fylket grenser mot Nairobi og Kiambu fylker i vest, Embu fylke i nord, Kitui fylke i øst, Makueni fylke i sør, Kajiado fylke i sørvest og  Murang'a og Kirinyaga i nordvest.

## Eksterne lenker
*
Kikuyu (andre betydninger)

**Kikuyu** (også **Gikuyu**) kan vise til:
*en folkegruppe i Kenya, se kikuyu
*deres språk, se kikuyu (språk)
*en by i Kenya, se kikuyu (by)
Kisii fylke

**Kisii fylke** er ett av 47 fylker (counties) i Kenya. Det ligger i den tidligere provinsen Nyanza sørvest i landet. Kisii har fylkesnummer 45 og har Kisii by som hovedstad. Majoriteten av befolkningen tilhører Kisiifolket.

## Eksterne lenker
*
Idrettslaget Gleipner

**Idrettslaget Gleipner** (**IL Gleipner**) var et idrettslag fra Kristiansand. Klubben stod som arrangør av NM i friidrett 1897.

## Kjente utøvere
* Einar Knudsen, norsk mester i kulestøt 1896, og lengdehopp og pentatlon 1897
* Johan Stumpf, olympisk turner og norsk mester i spydkast 1897

## Eksterne lenker
* Friidrett.no: oversikt maraton-NM
Kreousa (Troja)

**Kreousa** (gresk: Κρέουσα, *Kreousa*; navnet betyr ganske enkelt «prinsesse») var en legendarisk prinsesse i Troja, og i henhold til gresk mytologi datter av kong Priamos av Troja og Hekabe. Hun var den første hustruen til den trojanske helten Aineias, som i henhold til Vergils latinske epos *[[Æneiden]]* grunnla Roma. Hun ble mor til Askanios (latin: Ascanius), også kjent som Iulus.

## Kreousas død
Kreousas skjebne ble detaljert behandlet av Vergil i *Æneiden*. Da Troja falt for grekerne, dro Aineias hjem for å føre sin far Ankhises, Kreousa og deres sønn Askanios trygt ut av den brennende byen. Ankhises nektet å forlate huset, noe som tvang Aineias til å beslutte om han måtte forlate huset for å fortsette kampen mot grekerne og dø i kamp. Kreousa grep om hans føtter og tryglet ham til å tenke om hva som ville skje med sønnen, faren og henne selv om han døde. Mens hun tryglet ham, begynte Ankhises brått å brenne med en ikke-jordisk ild. Brannen ble raskt slukket med vann, og Ankhises var overbevist om at det var et varsel fra Zevs (Jupiter hos Vergil), som bekreftet varslet med et stjerneskudd.

Ankhises gikk nå med på å flykte fra Troja. Familien forlot hjemmet, Aineias bar sin gamle far og holdt Askanios i hånden mens Kreousa gikk bak ham. Mens de rømte byen, forfulgt av grekerne, nådde de byens port og begynte å løpe da grekerne var i ferd å fange dem. Kreousa klarte ikke å holde følge. Da de nådde gudinnen Demeters tempel (Ceres hos Vergil) utenfor byen, etterlot Aineias faren og sønnen der for å kunne lete etter hustruen.

Da han kom tilbake til byen møtte han ånden til Kreousa. Hun fortalte ham at hun ikke kunne forlate byen med ham. Hun forutså hans reise til Hesperia i Italia og hans framtidige ekteskap med en annen kvinne. Hun ba ham ta vare på deres sønn Askanios, og så forsvant hun. Aineias forsøkte tre ganger å få tak i henne, hver gang greide han ikke å gripe hennes gjenferd.

Den greske geografen Pausanias (100-tallet) har fortalt en alternativ historie til Kreousas skjebne. Ifølge ham skal guddommene Rhea og Afrodite reddet Kreousa fra å bli gjort til slave av grekerne grunnet at hun var hustruen til Aineias (som var sønn av Afrodite).

## Referanser


## Litteratur
* Geisau, Hans von (1969): «Kreusa 4» i: *Der Kleine Pauly* (KlP). Bind 3, Stuttgart, s. 342.
* Otto Höfer (1890-1894): «Kreusa 4)» i: Roscher, Wilhelm Heinrich, red.: *Ausführliches Lexikon der griechischen und römischen Mythologie*. Bind 2.1 (I-K), Leipzig, s. 1428 (digitalisert).

## Se også
* Andre ved navn Kreousa i gresk mytologi
Nyeri fylke

**Nyeri fylke** er ett av 47 fylker (counties) i Kenya. Nyeri har fylkesnummer 19 og har Nyeri by som hovedstad.  Fylket hadde 616&nbsp;156 innbyggere ved folketellingen i 2009.

## Eksterne lenker
*
Marianne Hedlund

**Marianne Hedlund** (født 1958) er en norsk tidligere professor i helsefag ved NTNU og Nord universitet. Hedlund er dr.philos. i sosiologi fra Lund universitet, Sverige. Hun er nå professor i funksjonshemming ved institutt for sosialt arbeid ved NTNU. Hun har stor forskningspublisering. Tidligere jobbet hun ved Høgskolen i Telemark, hvor hun var dekan i kun ett år ved Avdeling for helse og sosialfag. Hun har også jobbet i pasient- og brukerorganisasjoner for funksjonshemmede og vært handikapombudsmann i Uppsala i Sverige. Hun har også hatt flere styreverv og satt tidligere med i fakultetsnemd ved Mittuniversitetet i Sverige. Hedlund har også grunnlagt det åpne elektroniske tidsskriftet *Society, Health & Vulnerability'.* Hun er seksjonsredaktør i medisinsk sosiologi i det åpne tidsskriftet Frontier.  

## Referanser


## Eksterne lenker
Meru fylke

**Meru  fylke** er ett av 47 fylker (counties) i Kenya. Meru ligger i den tidligere provinsen Eastern, ved Mount Kenya. Det har fylkesnummer 12 og har Meru by som hovedstad. Fylket hadde 1,36 millioner innbyggere ved folketellingen i 2009.

## Eksterne lenker
*
Gribskov

**Gribskov** kan vise til:

* Gribskov kommune, en kommune på Sjælland i Danmark.
* Gribskov (skog), Danmarks fjerde største skog.
* Gribskov (verneområde), en del av UNESCOs verdensarv - Parforsejaktlandskapet på Nord-Sjælland.
Cleph

**Cleph**, alternativt *Clef*, *Clepho* og *Kleph*, (død 574) var konge i Det langobardiske kongerike fra 572 til sin død i 574. Han etterfulgte Alboin, men var ikke i slekt med ham og tilhørte ikke det ledende dynastiet.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. Under Alboin hadde langobardene i tiden 569 til 572 skaffet seg herredømme over den pannoniske sletten, et stort område i Nord-Italia med byene Venezia, Milano og Pavia.

Cleph var en voldelig og skremmende skikkelse for romerne og bysantinerne som fikk store problemer med å opprettholde kontroll over Den italienske halvøya. Han utvidet det langobardiske herredømme til å omfatte hele det nordlige Italia, han fullførte erobringen av Toscana og marsjerte helt til portene til Ravenna. Han ble myrdet etter 18 måneders regjeringstid av en ung vakt, en slave som han hadde mishandlet. Hans død ble etterfulgt av et 10-årig interregnum, kjent som hertugstyret fordi de lokale hertugene var øverste myndighet blant langobardene. 

Cleph var gift med Masane og hadde sønnen Authari som ble valgt til konge etter 10 års hertugstyre (interregnum) i 585.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Trans-Nzoia fylke

**Trans-Nzoia fylke** er ett av de 47 fylkene (counties) i Kenya. Trans-Nzoia ligger mellom Nzoiaelven og Mount Elgoni ved grensen til Uganda, i den tidligere provinsen Rift Valley. Det har fylkesnummer 26 og har Kitale som hovedstad. Fylket hadde litt over  innbyggere ved folketellingen i 2009.

## Eksterne lenker
*
Tana River fylke

**Tana River fylke** er et av de 47 fylkene (counties) i Kenya. Meru ligger i den tidligere kystprovinsen, og har fått navn etter Tanaelven. Hovedstaden er Hola. Fylket hadde like over 240 000 innbyggere ved folketellingen i 2009. De største etniske gruppene er Pokomo, Orma og Wardey.

## Eksterne lenker
*
Turkana fylke

**Turkana fylke** er ett av 47 fylker (counties) i Kenya. Turkana har fylkesnummer 23 og har Lodwar by som hovedstad.  Fylket hadde 855&nbsp;399 innbyggere ved folketellingen i 2009.

Fylket grenser til både Uganda i vest, Sør-Sudan i nord, herunder det omstridte Ilemi-triangelet og Etiopia i nordøst, og Turkanasjøen i øst. I øst og øst grenser fylket fylkene West Pokot, Baringo og Samburu fylker, mens Marsabit fylke ligger på den andre, det vil si østre bredden av Turkanasjøen.

Fylket nærhet til Sør-Sudan med byen Lokichogio som ligger rundt 30 km fra grensen, har gjort byen i flere år til et senter for hjelpearbeidet i Sudan, særlig under Den andre borgerkrigen i Sudan, hvor Lokichogio flyplass har vært sentral.

## Eksterne lenker
*
Kilifi fylke

**Kilifi fylke** er ett av 47 fylker (counties) i Kenya. Fylket var tidligere et distrikt i kystprovinsen. Den største byen er Malindi. Hovedstaden er Kilifi by. Fylkesnummeret er 3. Fylket hadde 1,11 millioner innbyggere ved folketellingen i 2009.

## Eksterne lenker
*
Kisumu fylke

**Kisumu fylke** er ett av 47 fylker (counties) i Kenya. Meru ligger i den tidligere provinsen Nyanza, ved Victoriasjøen. Det har fylkesnummer 42 og har Kisumu by som hovedstad. Fylket hadde 968&nbsp;897 innbyggere ved folketellingen i 2009.

## Eksterne lenker
*
Migori

**Migori** er en kenyansk by, og hovedstaden i Migori fylke. Byen ligger 1500 meter over havet, 50 km øst for Victoriasjøen, 63 km sør for Kisii og 22 km nord for grensen mot Tanzania. Byen hadde ved 1999-folketellingen et urbant folketall på 31 644 og totalt 46 576 innbyggere.

Migori har veiforbindelse med Masai Mara naturreservat, men veien er i dårlig forfatning. Veien til grensebyen Isebania og videre til Mwanza i Tanzania er asfaltert. Migorielven renner gjennom byen.

## Eksterne lenker
* MigoriTown.com
Den andre gjæslingulykken

**Den andre gjæslingulykken** var en ulykke som fant sted i Foldafjorden i Nord-Trøndelag den 2. mars 1906 etter at 1400 fiskere dro ut på havet for å fiske.
Et uvær førte til at båtene mistet kontakten med hverandre, men en del av båtene klarte å ta seg over Folda til Abelvær. Totalt 25 fiskere mistet livet denne dagen: en mann fra Kolvereid, to menn fra Gravvik, to menn fra Fosnes, en mann fra Høylandet, en mann fra Klinga, en mann fra Namsos, en mann fra Overhalla, åtte menn fra Bindal, tre menn fra Vikna og fem menn fra Nærøy.

En minnebauta ble reist på Gjæslingan i 1956 for å minnes dem som mistet livet denne dagen 50 år tidligere.

## Se også
* Den første gjæslingulykken
* Norske katastrofer og store ulykker

## Referanser
Migori fylke

**Migori fylke** er ett av 47 fylker (counties) i Kenya. Migori grenser til Tanzania og ligger i den tidligere provinsen Nyanza. Det har fylkesnummer 44 og har Migori by som hovedstad. Andre byer er Kehanncha og Isebania. Fylket hadde like over 917 000 innbyggere ved folketellingen i 2009.

## Eksterne lenker
*
Kwale fylke

**Kwale fylke** er ett av 47 fylker (counties) i Kenya. Hovedstaden er Kwale by, mens Ukunda er den største byen. Kwale har fylkesnummer 2. Fylket hadde nær 650 000 innbyggere ved folketellingen i 2009. Kwale er stort sett et innlandsfylke, men har kystlije sør for Mombasa.

## Eksterne lenker
*
Viviane N’Dour

**Viviane Chidid N'Dour** ([], kunstnernavn ofte bare *Viviane*; født i M'bour) er en senegalesisk mbalax/R&B-sanger.

Vivianes far er fra Libanon, moren fra Mauritania, mormoren fra Mali. Vivianes blandede bakgrunn avspeiler seg i musikken, ved at hun blander senegalesisk mbalax med elementer fra hiphop, R&B og countrymusikk.

Fra 1993 koret Viviane med Youssou N'Dours gruppe *Super Etoile de Dakar*. Under live-opptredener framfører hun Neneh Cherrys part på Youssou N’Dour og Cherrys hit «Seven Seconds».

I 2001 dannet hun sin egen gruppe, *Le Jolof Band* og har utgitt flere album med dem. Viviane var en periode gift med Bouba N’Dour, Youssous bror og manager.

## Diskografi
* 1999 *Entre Nous / Between Us / Ci Sunu Biir* ( Jololi)
* 2000 *Nature* (Jololi)
* 2001 *Le Show* (med Le Jolof Band) (Jololi)
* 2002 *Tere Nelaw* (med Le Jolof Band) (Mélodie)
* 2003 *Fii ak Fee* (med Le Jolof Band) (Jololi)
* 2005 *Man Diarra*

## Referanser


## Eksterne lenker
* 
* 
*  Side om mbalax-musikk og N'Dour
*  Diskografi, afromix.org
*  Blogginnlegg om Viviane
Karel Gott

**Karel Gott** (1939–2019) var en tsjekkisk tenor. Hans innspillinger oppnådde stor popularitet i blant annet Tyskland. Han er også kjent for å ha sunget tittellåten «Kdepak ty ptáčku hnízdo máš» i TV-filmen *[[Tre nøtter til Askepott (1973)|Tre nøtter til Askepott]]*.

Han ble kåret til hjemlandets mest populære sanger 42 ganger.

## Karriere
Gott gikk på gymnas i Praha, hvor han også opptrådte som kafémusiker. Opprinnelig ønsket han å bli kunstmaler, men uten mulighet for å klare opptakseksamen til kunstakademiet, valgte han å gå i lære som elektriker.

Karel Gott ble oppdaget da han deltok i en sangkonkurranse i 1959, begynte å turnere, og ble opptatt i musikkonservatoriet ved Praha, hvor han studerte sang i tre år. Han foretok de første studioopptakene i 1960, og tre år senere utga han sin første single, en tsjekkisksproglig versjon av Henry Mancinis *[[Moon River]]*.

Gott, som noen ganger er blitt kalt «den tsjekkiske Sinatra», opptrådte i seks måneder i Las Vegas i 1967, men fikk sitt internasjonale gjennombrudd i 1968, da han vant gullmedaljen ved en musikkfestival i Brasil med melodien *Lady Carneval*.

Han utga en lang rekke album, som har solgt i over 30 millioner eksemplarer, mens andre anslag opererer med opptil 100 millioner. I Tsjekkia og Slovakia har han solgt rundt femten millioner album, og han er den eneste artisten som har mottatt en diamantplate fra den tsjekkiske plateselskapet Supraphon.

Internasjonalt er Gott blitt utmerket med over femti diamant-, platina-, gull- og sølvplater. Selv om han spilte inn sanger på en lang rekke sprog, er hans tsjekkiske og tyske utgivelser de mest populære.

## Privatliv
Karel Gott ble gift med Ivana (født Macháčková) den 7. januar 2008 i Las Vegas. De fikk to døtre sammen. Gott hadde også to barn fra tidligere forhold. Familien bodde i Praha.

I Vesten møtte Gott kritikk da han underskrev på et opprop mot demokratibevegelsen Charta 77 i det daværende Tsjekkoslovakia.

Gott døde 1. oktober 2019 av leukemi efter lang tids sykeleie.

## Referanser


## Litteratur
* Karel Gott: *Zwischen zwei Welten. Mein Leben*. Riva Verlag, München 2014, ISBN 978-3-868-83400-0. *Tysk*
* 

## Eksterne lenker
* 
* 
* 
*
Garissa fylke

**Garissa fylke** er ett av 47 fylker (counties) i Kenya. Garissa ligger i den tidligere nordøstprovinsen ved grensen til Somalia. Garissa by er fylkets hovedstad og største by. Andre byer er Dadaab og Liboi, som begge ligger langs hovedveien A3. Fylket hadde 623 060 innbyggere ved folketellingen i 2009.

Fylket deles i seks valgkretser: Garissa township, Ijara, Dadaab, Lagdera, Fafi og Balambala.

## Eksterne lenker
*
Lars Olsen Skjulestad

**Lars Olsen Skjulestad** (født 29. juli 1856, død 24. februar 1927) var en norsk stortingspolitiker (Høyre), gårdbruker og skipper fra Skjulestad i Austre Moland. Skjulestad var sønn av gårdbruker Ole Larsen Skjulestad (1828-1912) og Gunhild Evensdatter Ekestø (1834-1915). Lars giftet seg i 1882 med Ingeborg (Emma) Olsdatter Moen (1856-1938). De fikk fire barn sammen. 

## Politikk
Skjulestad var i en årrekke lokalpolitikker i Austre-Moland. Han satt i herredsstyret fra 1894-1927. I flere perioder fungerte han som ordfører (1901-1904, 1907-1922). Han representerte også partiet Høyre på Stortinget i fire perioder. 1904-06,
1919-21,1922-24 og 1925-27. 

## Skipper og gårdbruker
Skjulestad mønstret på som sjømann i 1872. Han ble skipper i 1882 og drev langfart. I 1884 ble han han vitne til en stor eksplosjon i havna i Havanna, da han var kaptein på skipet "Landbø". Olsen gikk i land i 1892 for å ta over farsgården, *Skjulestad* i Austre Moland. 

## Fylkesrevisor
Skjulstad var også fylkesrevisor i Aust-Agder fra 1902.

## Referanser


## Eksterne lenker
*
Matatu

En **matatu** er et bussliknende transportmiddel i Kenya og Uganda, i Kenya er det det viktigste transportmiddelet i den offentlige lokaltrafikken. Det består av busser, oftest privateide minibusser, disse kjører imidlertid ikke med faste ruter, men etter behov. Personalet består vanligvis av en sjåfør og en ledsager, Makanga, som fremfor alt har som oppgave å ta betaling hos passasjerene.
  
Navnet er avledet av swahili-begrepet *ma tatu* som betyr *for tre*. Med dette uttrykket var tre shilling ment, i kolonitiden var dette fastprisen for alle strekningene i Nairobi. I nyere tid blir navnet også satt i forbindelse med swahiliordet *matata* .- *problem*, fordi matatuene assosieres med støy, høye priser og overfylling.

## Referanser
Kitui fylke

**Kitui fylke** er ett av 47 fylker (counties) i Kenya. Kitui ligger i den tidligere østprovinsen. Kitui by er fylkets hovedstad og største by. Mwingi er en annen stor by i fylket. Fylket hadde 1 million innbyggere ved folketellingen i 2009. Størstedelen av befolkningen tilhører Kambafolket. Kitui har et tørt klima, med to regntider i mai-juni og i september-oktober.

## Eksterne lenker
*
Ellika Frisell

**Ellika Frisell** (1953–) er en svensk folkemusiker som hovedsakelig spiller fiolin og bratsj.

Hun er datter av Hjalmar Frisell og Marianne Nygren.

Frisell studerte folkemusikk med Thore Härdelin og har vært medlem av *Delsbo Spelmän*, vikariert for Härdelins orkester *Delsbopojkarna*, og spilt aktivt i *Dellenbygdens folkdanslag*. Hun har vært leder av Riksförbundet för folkmusik och dans og underviser i fiolinspill på Musikhögskolan i Stockholm. I 2014 ble hun medlem av Kungliga Musikaliska Akademien.

Ellika Frisell står i tradisjonen etter spillemenn fra Orsa- og Bingsjö-traktene. Hun har fått undervisning av storspillemenn som Nils Agenmark og Päkkos Gustaf og spilt i grupper som Filarfolket, Den Fule og Rosenbergs Sjua. Hun har arbeidet som teatermusiker, fått undervisning av den indiske santoor-mesteren Shivakumar og har siden 1998 spilt med koraspilleren Solo Cissokho.

## Diskografi i utvalg
* 1998 – *Tokpolska* (med Sven Ahlbäck og Mats Edén)
* 2002 – *[[Tretakt/Takissaba]]* (med Solo Cissokho, vant *BBC World Music Awards* 2002)
* 2004 – *Prat/Talking*
* 2005 – *[[Abaraká!/Tack!]]* (med Solo Cissokho)
* 2013 – *[[Now (Ellika Frisell-musikalbum)|Now]]* (med Solo Cissokho och Rafael Sida)

## Referanser


## Eksterne lenker
* Ellika Frisell på MySpace
Tove Odnes Jensen

**Tove Odnes Jensen** (født 17. desember 1951 i Porsgrunn, død 2. april 2013 i Oslo) var en norsk tekstilkunstner, tidligere bosatt i Risør. Hun arbeidet i hovedsak med billedvev.

Hun var utdannet ved Stavanger yrkesskole, grafisk formgiverlinje i perioden 1972-75. Hun studerte også ved Engelsholm Håndarbejdshøjskole i Danmark og Risør husflidskole. Odnes Jensen deltok i flere gruppe-/kollektivutstillinger; blant annet på Østlandsutstillingen (1993), Lyngdal kunstforening (1992), Galleri Buene (1995 og 1997), Galleri OMK, Oslo (1996) og Risør kunstforening (1996). Hun deltok på Sørlandsutstillingen i 1992. I 1981 var hun med på Høstutstillingen.

Tove Odnes Jensen er innkjøpt av Norsk kulturråd (1982). Hun hadde medlemskap i Norske billedkunstnere Agder (NBK Agder) og Norske Tekstilkunstnere (NTK).

Hun var datter av tekstilkunstneren Aslaug Odnes.

## Referanser


## Litteratur
* Minge, Hans Otto: *Norske billedkunstnere Agder*, 1999, s. 90 og 91
Solo Cissokho

**Solo Cissokho** (1963–2019) var en norsk-senegalesisk jazz- og mbalaxmusiker. Cissokho stammet fra en senegalesisk griotfamilie som også teller musikere som Kausu Kouyate og Seckou Keita. Han lærte koraspill i ung alder, og spilte også djembe, gitar og bass. Cissokho spilte i Cissokho-familiens gruppe *Jalikunda*, som han blant annet opptrådte på *[[Glastonbury|Glastonbury Festival]]* sammen med. Han samarbeidet også med musikere som Touré Kunda og Ali Farka Touré. I 1995 flyttet Cissokho til Norge, og høsten 1996 spilte han inn albumet *[[Frå Senegal til Setesdal]]* (1997) med Kouame Sereba, Kirsten Bråten Berg og Bjørgulv Straume. Han har også jobba med Oslo Gospel Choir på albumet *[[Fulanimesse]]*.

Etter en spontan jamsession med den svenske folkemusikeren Ellika Frisell i 1998 ble albumet *Tretakt/Takissaba* til. Albumet vant *[[BBC Radio 3 Awards for World Music|BBC World Music Award]]* i kategorien *Boundary Crossing*. I 2003 utga gruppa *Cissokho System* det mbalax-pregede albumet *Kaira*. Foruten Cissokho spiller Aliou Cissokho, Kossa Diomande, Olav Torget, Tonny Kluften og Harald Skullerud på albumet.

## Referanser


## Eksterne lenker
* 
*  Tomas Lauvland Pettersen: ''Solo Cissokho - global kora master'', mic. Listen to Norway.
Kirinyaga fylke

**Kirinyaga fylke** er ett av 47 fylker (counties) i Kenya. Kirinyaga ligger i den tidligere sentralprovinsen, sør for Mount Kenya. Kerugoya er sammen med Kutus fylkets hovedstad. Største by er Wanguru. Fylket hadde 528&nbsp;054 innbyggere ved folketellingen i 2009.

Fylket deles i fire valgkretser: Mwea, Gichugu, Ndia og Kirinyaga Central.

## Eksterne lenker
*
Elgeyo-Marakwet fylke

**Elgeyo-Marakwet fylke** er et av de 47 fylkene (counties) i Kenya. Fylket ligger i den tidligere Rift Valley-provinsen. Iten er fylkets hovedstad og største by. Fylket hadde 369&nbsp;998 innbyggere ved folketellingen i 2009. Elgeyo-Marakwet grenser mot fylkene West Pokot, Baringo, Uasin Gishu og Trans-Nzoia.

Fylket deles i fire valgkretser: Marakwet øst, Marakwet vest, Keiyo nord og Keiyo sør.
Isiolo fylke

**Isiolo fylke** er ett av 47 fylker (counties) i Kenya. Isiolo ligger i den tidligere østprovinsen. Isiolo by er fylkets hovedstad og største by. Fylket hadde 143&nbsp;294 innbyggere ved folketellingen i 2009.

Elven Ewaso Ng'iro renner gjennom fylket.

## Eksterne lenker
*
Mandera fylke

**Mandera fylke** er ett av 47 fylker (counties) i Kenya. Mandera ligger i den tidligere nordøstprovinsen, og grenser til Somalia og Etiopia. Mandera by er fylkets hovedstad og største by. Fylket hadde like over en million innbyggere ved folketellingen i 2009.

## Eksterne lenker
*
Svein H. Sørensen

**Svein Harald Sørensen** (født 28. juni 1935 på Finnsnes, død 27. januar 2013) var en norsk historiker og forfatter.

Han skrev flere jubileumsberetninger for institusjoner og organisasjoner i Finnmark, og ble i 1988 tildelt Finnmark fylkes kulturpris.

I 1999 ble han tildelt Kongens fortjenstmedalje i gull for sitt arbeid.

## Referanser


## Eksterne lenker
Homa Bay fylke

**Homa Bay fylke** er ett av 47 fylker (counties) i Kenya. Homa Bay ligger ved Victoriasjøen i den tidligere Nyanza-provinsen vest i landet. Homa Bay er fylkets hovedstad og største by. Fylket hadde 963794 innbyggere ved folketellingen i 2009.

## Eksterne lenker
*
Embu fylke

**Embu fylke** er ett av 47 fylker (counties) i Kenya. Embu ligger sør for Mount Kenya, og deler av den tilhørende nasjonalparken ligger i fylket. Embu by er fylkets hovedstad og største by, hvor hovedveiene B6 og B7 møtes. Fylket hadde 516 212 innbyggere ved folketellingen i 2009.

## Eksterne lenker
*
Skoleangrepet i Peshawar

**Skoleangrepet i Peshawar** var en terrorhandling i den pakistanske byen Peshawar den 16. desember 2014, der syv bevæpnede medlemmer av Tehreek-e-Taliban Pakistan angrep en offentlig skole. Angrepet er beskrevet som den verste terrorhandlingen noensinne i Pakistan. Det er rapportert at 141 mennesker døde, av disse var 132 barn i alderen 8 til 18 år, resten var ansatte på skolen. Minst 450 mennesker ble såret og mange innlagt på sykehus rundt om i byen. Mer enn 950 elever og ansatte ble reddet av hæren. Alle de syv terroristene ble drept.

## Referanser
Alta Motettkor

**Alta Motettkor** er et blandakor fra Alta som ble stiftet 1963.

Koret ble tildelt Finnmark fylkes kulturpris i 1989.

Alta motettkor er en viktig bidragsyter i Altas musikkliv, blant annet gjennom korets faste, årlige opptredener i Alta, som under vinterfestivalen Borealis, konsertserien «Klassisk November» på høsten og korets faste julekonsert tredje søndag i advent.

## Diskografi
* 1989: *Under nordlys himmel*
* 1997: *Morgen Over Finnmarksvidda*
* 2005: *Den Store Stjerna*

## Eksterne lenker
* Korets hjemmeside
Sagadi herregård

**Sagadi herregård** (estisk: *Sagadi mõis*, tysk: *Saggad*) er en slottslignende bygning i landsbyen Sagadi i Lahemaa nasjonalpark, Vihula, Lääne-Viru i Estland.

## Hovedbygningen
Herregården omtales første gang i 1469 som tilhørende familien Risbiter. Fra 1684 tilhørte den slekten von Fock, en baltertysk familie som med tiden ble en av de mest velhavende i den estiske overklassen.

Hovedbygningen ble oppført i rokokko i årene 1749–1753, mens en ombygning i tidlig neoklassisistisk stil fant sted i årene 1793–95. Porttårnet og de mange omgivende bygninger stammer også fra denne tiden. Balkongen på sydsiden av hovedbygningen, ble tegnet av arkitekten Rudolf von Engelhardt og oppført i neorenessansestil i 1894.

## Andre funksjoner
I årene 1929–73 fungerte gården som skole, mens en restaurering av bygningene tok til i 1977. I dag inneholder hovedbygningen – som er åpen for publikum – restaurerte elementer i form av takmalerier, utskårne trapper og historiske møbler. De omkringliggende bygninger huser bl.a. skogsmuseum, hotel og restaurant. I parken står noen av Estlands høyeste eketrær.

## Referanser


## Eksterne lenker
* 
* Herregårdens hjemmeside
Trafikkforsikringsforeningen

**Trafikkforsikringsforeningen** (**TFF**) er en norsk organisasjon som sikrer oppgjør hvis skadevolder er ukjent, utenlandsk eller uforsikret. Foreningen er en samarbeidsorganisasjon for norske bilforsikringsselskaper, og alle forsikringsselskaper som tilbyr ansvarsforsikring (trafikkforsikring) i Norge er etter loven pliktige til å være medlem.

Foreningen har avtaler med tilsvarende foreninger i 47 andre land, som sikrer norske kjøretøyeiere tilsvarende rettigheter i disse landene. 

## Historie
 
Trafikkforsikringsforeningen ble stiftet 21. mars 1927 som følge av motorvognlovene av 1912 og 1926 om objektivt bilansvar. Tradisjonelt jobbet foreningen med skadeoppgjør hvis bilen i en ulykke var uforsikret, ukjent eller utenlandsk, men i dag er ansvarsområdene deres utvidet langt utover dette.

## Ansvarsområder
### Gebyrordning
Trafikkforsikringsforeningen er ilagt oppgaven å kreve inn unnlatelsesgebyr fra uforsikrede motorvogneiere i henhold til bilansvarslovens § 17 a.

### Grønt Kort-samarbeid
TFF har avtaler med tilsvarende foreninger i 47 land der TFF garanterer for riktig oppgjør dersom norske motorvogner gjør skade i noen av disse landene. Dersom en motorvogn fra et av avtalelandene gjør skade i Norge, skal TFF eller den TFF har bemyndiget, behandle og gjøre opp skaden på vegne av det utenlandske forsikringsselskapet som har ansvarsforsikringen på motorvognen (Grønt Kort-systemet).

### Garantifond
I egenskap av garantifond har TFF også ansvaret for skader voldt av ukjente eller uforsikrede motorvogner i Norge i medhold av bilansvarslovens § 10.

### Grenseforsikring
Videre utsteder TFF gjennom tollvesenet grenseforsikring (trafikkforsikring) til eiere av utenlandske motorvogner, som ikke omfattes av Grønt Kort-systemet, for kjøring innenfor EØS-området (og Sveits) dersom slik forsikring ikke allerede var kjøpt før grensepassering inn i Norge.  TFF har også ansvaret for skader slike motorvogner volder under kjøring i Norge.

### Andre funksjoner
TFF er tillagt funksjonen som erstatningsorgan, informasjonssenter og sentralorgan i henhold til EUs 4. og 5. motorforsikringsdirektiv.

Personer som har vært involvert i trafikkulykker med utenlandsk kjøretøy kan henvende seg til TFF for å få opplyst hvor kjøretøyet er forsikret.

Som erstatningsorgan vil TFF tre inn og behandle skader der et utenlandsk forsikringsselskaps norske representant ikke oppfyller sine forpliktelser etter overnevnte EU direktiv.

### Skadebehandling
TFF har tidligere funksjonsutsatt skadebehandlingen til eksterne agenter. Fra og med januar 2019 vil skadesaker behandles av egen skadeavdeling hos Trafikkforsikringsforeningen.

## Referanser


## Eksterne lenker
*